Na osnovu člana 113a. Statuta Univerziteta u Sarajevu, te Odluke Stručnog vijeća o raspisivanju konkursa za izbor direktora Univerziteta u Sarajevu – Stomatološkog kliničkog centra broj: 01-1-3-2-5-14/26 od 26.02.2026. godine, Stručno vijeće Univerziteta u Sarajevu - Stomatološkog kliničkog centra raspisuje:

JAVNI KONKURS
ZA IZBOR DIREKTORA UNIVERZITETA U SARAJEVU – STOMATOLOŠKOG KLINIČKOG CENTRA
ZA MANDATNI PERIOD 2026-2030

Za direktora Univerziteta u Sarajevu - Stomatološkog kliničkog centra može biti izabran kandidat koji ispunjava sljedeće uslove:  
· da je državljanin Bosne i Hercegovine; 
· da je  izabran u naučnonastavno zvanje vanrednog ili redovnog profesora na Univerzitetu u Sarajevu – Stomatološkom fakultetu; 
· da je u radnom odnosu na Univerzitetu u Sarajevu – Stomatološkom kliničkom centru sa punim radnim vremenom. 
Direktor Univerziteta u Sarajevu – Stomatološkog kliničkog centra u toku mandata ne može vršiti funkciju predsjednika ili člana Upravnog odbora Univerziteta u Sarajevu, obavljati funkcije u organima izvršne i zakonodavne vlasti, političkim strankama, te udruženjima/organizacijama iz oblasti sindikalnog organizovanja, kao i ostale funkcije čije je obnašanje ograničeno posebnim propisima. 
Za vrijeme trajanja mandata direktor Univerziteta u Sarajevu – Stomatološkog kliničkog centra ne može istovremeno vršiti funkciju šefa klinike ili rukovodioca podorganizacione jedinice.
Direktor Univerziteta u Sarajevu – Stomatološkog kliničkog centra bira se na mandatni period od četiri (4) godine.  
Uz svojeručno potpisanu prijavu na Javni konkurs kandidati su dužni priložiti: 
· Biografiju (CV) sa bibliografijom, datiranu i potpisanu od strane kandidata; 
· Program rada za četverogodišnji mandatni period, datiran i potpisan od strane kandidata (u štampanoj i elektronskoj formi – CD ili USB). 
· Opis naučnog i stručnog rada, datiran i potpisan od strane kandidata;  
· Uvjerenje o državljanstvu Bosne i Hercegovine (ne starije od tri (3) mjeseca); 
· Izvod iz matične knjige rođenih; 
· Potvrdu o radnom odnosu sa punim radnim vremenom na Univerzitetu u Sarajevu – Stomatološkom kliničkom centru (izdatu nakon objavljivanja Javnog konkursa u dnevnom listu na području Federacije BiH); 
· Odluku Senata Univerziteta u Sarajevu o izboru u naučnonastavno zvanje vanredni profesor ili redovni profesor na Univerzitetu u Sarajevu – Stomatološkom fakultetu (posljednji izbor u naučnonastavno zvanje);
· Izjava ovjerena od strane nadležne općinske službe kojom kandidat (samo sa zvanjem redovnog profesora) potvrđuje da uredno ispunjava obaveze utvrđene članom 134. stav (2)  Zakona o visokom obrazovanju („Službene novine Kantona Sarajevo“ broj:36/22 i 28/25).

Svu traženu dokumentaciju kandidati prilažu u originalu ili ovjerenoj fotokopiji. 
Kandidati koji ispunjavaju uslove za izbor direktora, javno će prezentirati ponuđeni program rada na izbornoj sjednici Stručnog vijeća Univerziteta u Sarajevu – Stomatološkog kliničkog centra. 
Kandidat koji bude izabran za direktora Univerziteta u Sarajevu – Stomatološkog kliničkog centra, dužan je dostaviti: 
· Izjave potpisane i ovjerene od strane nadležne opštinske službe ili notara kojim kandidat potvrđuje: 
a) da nije predsjednik ili član Upravnog odbora Univerziteta u Sarajevu; 
b) da ne obavlja funkcije u organima izvršne i zakonodavne vlasti, političkim strankama, te udruženjima/organizacijama iz oblasti sindikalnog organizovanja, kao i ostale funkcije čije je obnašanje ograničeno posebnim propisima; 
c) da ne vrši funkciju šefa klinike ili rukovodioca podorganizacione jedinice
d) uvjerenje o nekažnjavanju.
Javni konkurs je objavljen u dnevnom listu „Dnevni avaz“, na internet stranici Univerziteta u Sarajevu – Stomatološkog kliničkog centra www.sf.unsa.ba i internet stranici Univerziteta u Sarajevu www.unsa.ba. 
Rok za prijavljivanje kandidata je 15 (petnaest) dana od dana objavljivanja.  
Prijave sa potrebnom dokumentacijom se dostavljaju u zatvorenoj koverti na protokol Univerziteta u Sarajevu - Stomatološkog kliničkog centra ili preporučeno putem pošte na adresu:  
UNIVERZITET U SARAJEVU - STOMATOLOŠKI KLINIČKI CENTAR 
Ul. Bolnička 4a, 71 000 SARAJEVO, sa naznakom: 
„Prijava na Javni konkurs za izbor direktora – NE OTVARATI – OTVARA KOMISIJA“ 
Nepotpune i neblagovremene prijave neće se razmatrati.  
Konkursna dokumentacija se neće vraćati kandidatima. 

